Vormsi Issanda Ülestõusmise kirik
Vormsi Issanda Ülestõusmise kirik on õigeusu kirik Vormsi valla Hullo külas. Historitsistlik kellatorniga ladina risti kujulise põhiplaaniga punasest tellisest Vormsi kiriku (vene k. Вормская Воскресенская церковь) hoone valmis 1889. aastal ja pühitseti 29. juulil 1890 Issanda Ülestõusmisele. Kiriku juurde ehitati kirikla, kus tegutses kirikukool, ja rajati kalmistu.